Í samningi Sameinuðu Þjóðanna um rétt barnsins er lögð áhersla á að ung börn séu sjálfstæðir borgarar með viðhorf sem taka beri alvarlega . Þau hafi rétt á að láta í ljósi skoðanir sínar og séu hæf til að gefa upplýsingar um eigin reynslu og skoðanir . Skilningur á viðhorfum barna er því afar mikilvægur við stefnumörkun í menntamálum og þróun skólastarfs og er bókin framlag í þann brunn . Ritstjórar eru Jóhanna Einarsdóttir og Bryndís Garðasdóttir Sérstök umfjöllunar efni bókarinnar eru : Réttur barna til að vera höfð með í ráðum Hæfileiki barna til að deila upplýsingum um reynslu sína Einstakar túlkanir barna og viðbrögð við reynslu Breytt viðhorf til barna sem endurspegla réttindi þeirra og hæfileika Þróun á aðferðarfræði sem styður við þessi breyttu viðhorf Aðferðir sem eru við hæfi , þegar sjónarhorn barna eru rannsökuð Áhrif radda barna á stefnumörkun , starfshætti og rannsóknir Bókin Raddir barna var gefin út haustið 2012 í kjölfar rannsóknar sem bar heitið raddir barna en markmið hennar var að öðlast skilning og auka þekkingu á viðhorfum og hugmyndum ungra barna ýmsum þáttum í daglegu lífi þeirra og skólagöngu . Jafnframt að þróa aðferðir til að rannsaka sýn barna og þá merkingu sem þau leggja í tilveru sína .